તેમણે વધુમાં જણાવ્યું હતું કે કૃષિખર્ચ અને ભાવપંચ (સીએસીપી)ને યોગ્ય ભાવ નિર્ધારણ માટે સ્વાયત્ત બનાવવાં જોઈએ. સરકાર આ માટે યોગ્ય દિશામાં કામ કરે તે જરૂરી છે. હાલ દેશના કિસાન મુસીબતમાં છે. તેથી ગઈ કાલથી શરૂ થયેલા આંદોલનમાં મોટી સંખ્યામાં કિસાન સામેલ થયા હતા, જેમાં યુપી, રાજસ્થાન, પંજાબ, હરિયાણા, મધ્યપ્રદેશ અને આસામથી અનેક ખેડૂત તેમની માગણી સાથે આવ્યા હતા. તેમણે આક્ષેપ કર્યો હતો કે સરકારે અમારી લડત રોકવા ટ્રેન અને બસ બંધ કરી દીધી હતી. તેમ છતાં અમારી આ લડાઈમાં અનેક કિસાન સામેલ થયા છે.